A MorismaL'articlo prencipal sobre este alpartado ye A Morisma.A Morisma ye una representación teatral popular, con caracter festivo, sobre la batalla lechendaria que presuntament i enfrentó as mesnadas de Garci Eiximeniz contra d'os musulmans de l'Aínsa en l'anyo 724. Feita per os habitants d'a localidat y d'altras localidatz d'a redolada (bells 250 en i actúan), se i gosa representar papels tan diversos como os reis moros, os reis cristians, o diaple, un ánchel, o pecato, o pastor y lo repatán, y totz os soldatos d'os dos bandos. A representación se fa cada dos anyos (en os anyos impars) ta lo primer domingo de setiembre en a Plaza Mayor d'a villa, dende 1970 quan se recuperó (pos no se i heba celebrado dende 1921). Enantes, la feban en a campa d'a Cruz Cubierta, a 1,5 km en ueste de l'Aínsa. Cal destacar que os papels que se i representan se son transmesos per vía oral de fa sieglos, cheneración dimpués d'altra, dica que ya mesos en o sieglo XX os rematoron d'escrebir.